
Ministru kabineta rīkojums Nr. 384
Rīgā 2022. gada 31. maijā (prot. Nr. 29 29. §)
Par valsts nekustamo īpašumu "Mūsas ieleja" un "Mūsas krasts" nodošanu Bauskas novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Zemkopības ministrijai nodot bez atlīdzības Bauskas novada pašvaldības īpašumā šādus valsts nekustamos īpašumus, kas ierakstīti zemesgrāmatā uz valsts vārda Zemkopības ministrijas personā (turpmāk – nekustamie īpašumi), lai saskaņā ar likuma "Par pašvaldībām" 15. panta pirmo daļu tos izmantotu pašvaldības autonomo funkciju īstenošanai:
· 1.1. nekustamo īpašumu "Mūsas ieleja" (nekustamā īpašuma kadastra Nr. 4068 003 0476) – zemes vienību (zemes vienības kadastra apzīmējums 4068 003 0237) 3,4400 ha platībā – Tilta ielā 11, Bauskā, Bauskas novadā;
· 1.2. nekustamo īpašumu "Mūsas krasts" (nekustamā īpašuma kadastra Nr. 4068 003 0477) – zemes vienību (zemes vienības kadastra apzīmējums 4068 003 0238) 2,5705 ha platībā – Tilta ielā 6, Bauskā, Bauskas novadā.
· 2. Bauskas novada pašvaldībai nekustamos īpašumus bez atlīdzības nodot valstij, ja tie vairs netiek izmantoti šā rīkojuma 1. punktā minēto funkciju īstenošanai. 
· 3. Bauskas novada pašvaldībai, nostiprinot zemesgrāmatā īpašuma tiesības uz nekustamajiem īpašumiem:
· 3.1. norādīt, ka īpašuma tiesības nostiprinātas uz laiku, kamēr Bauskas novada pašvaldība nodrošina šā rīkojuma 1. punktā minēto funkciju īstenošanu;
· 3.2. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti valsts aizdevuma nodrošināšanai, lai saņemtu Eiropas Savienības fondu atbalstu.

